Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Prantsuse välisminister hoiatab:
Iraani juhtide viimatised avaldused tuumakõneluste suhtes
ei paista soosivat vastavat rahvusvahelist kokkulepet.
Peaminister Netanyahu rõhutas Iisraeli poliitikat
vältida riigi piiride ümber möllavat kaost.
Palestiina juhtkond esitas Haagi Kriminaalkohtule esimese hagi
dokumentidega, mis väidetavalt kinnitavad Iisraeli kuritegusid Gazas
ja Läänekaldal viimatise vaenutegevuse käigus.
Prantsuse välisminister Laurent Fabius hoiatas,
et Iraani juhtide hiljutised avaldused tuumakõneluste kohta
ei paista soosivat vastavat rahvusvahelist lepingut.
Iraani ülemjuht ajatolla Khamenei välistas
delikaatse tuumaenergiaalase töö külmutamise pikaks ajaks.
Tema sõnul tuleks Iraanile seatud sanktsioonid kaotada kohe,
kui P5+1 maadega sõlmitakse lõplik leping.
P5+1 maad nõuavad, et Iraan nõustuks tõestatavalt peatama
delikaatse tuumaarengutöö vähemalt kümneks aastaks
ajaloolise lepingu osana, mida püütakse sõlmida 30. juuniks.
Fabius' sõnul oodatakse Iraanilt lõpplepingu saavutamiseks
põhjalikumat pühendumist.
Iraan peab kooskõlas rahvusvahelise reglemendiga
aktsepteerima võimalikud kontrollid kõigil objektidel.
See tähendab, et kui sanktsioonid peatatakse
ja kui Iraan ei järgi oma kohuseid,
võidakse sanktsioonid taaskehtestada.
Need on vastupidava lepingu kolm fundamentaalset elementi.
Pärast raamlepingut tehti avaldusi,
mis minu meelest seda liini ei järgi.
Seepärast kinnitab Prantsusmaa, et soovib jõulist lepingut
ja jääb kindlaks oma seisukohale.
Iisrael ja Pärsia lahe sunni araabiamaad
on tulevast lepingut kritiseerinud,
väites, et see ei taga, et Iraan tuumarelva ei saa.
Saudi-Araabia välisminister al-Jubeir on ametivisiidil Pariisis.
Ta rõhutas, et toetab täielikult Prantsuse seisukohta kõnelustel
ja lisas, et Iraaniga võimuvõitlust pidav Saudi Araabia
tahab kinnitada kahepoolseid suhteid Prantsusmaaga.
Rõhutan, et Saudi Araabia ja Prantsusmaa suhted
on väga kindlad ja kõikumatud.
Suhe on ajalooline ja strateegiline ning läbipaistev.
Teeme pidevat koostööd ja konsulteerime teineteisega.
Tahame arendada suhteid, nii et need veelgi kindlamad oleksid.
Tänan oma sõpra välisministrit kohtumise korraldamise eest.
Ootan innuga võimalust võõrustada vastuvõttu Saudi Araabias.
Prantsusmaa ja Saudi Araabia lubasid jätkata eeluurimistööd
kahe tuumareaktori ehitamiseks Saudi Araabiasse.
Liitlased kinnitavad ärisuhteid keset Lähis-Ida pingeid.
Prantsusmaal on õnnestunud luua uusi suhteid Pärsia lahe maadega
oma karmi seisukoha tõttu Iraani suhtes,
kuna neil on sarnane positsioon Lähis-Ida erinevate konfliktide suhtes
ja kuna maade traditsiooniline liitlane USA on kõrvale jäänud.
Peaminister Netanyahu kohtus eile Iisraeli druusi vähemuse juhtidega.
Ta rõhutas druusikogukonna ja juudiriigi tugevaid sidemeid.
Hindan druusikogukonda, selle tööd ja laiemat panust riigile
ning eriliselt selle panust riigi julgeoleku valdkonnas.
Rääkisin hiljuti plaanist anda kaks miljardit seeklit
oma lugupidamise praktiliseks väljendamiseks.
Oleme pühendunud oma Iisraeli kodanikest druusi vendadele
selle sõna otseses tähenduses:
neil pole mitte üksnes võrdsed õigused,
vaid nad osalevad täismääral riigi tegevuses.
Selle lugupidamise, partnerlus- ja vendlussuhte tõttu
palun teilt koostööd, nagu tänasenigi,
et võiksime kindlustada riigi julgeoleku
ning armee ja julgeolekuteenistuste ülesannete täitmise kõigis sektorites.
Iisraeli põhjapiiri lähedal on pinged viimastel päevadel süvenenud.
Al-Qaeda Süüria haru al-Nusra Rinde islamistid
vallutasid maaalasid Süüria druusikülade ümber lõunas
ja ISIL läheneb Druusi mägedele põhjast.
Seoses sellega rõhutas Netanyahu Iisraeli poliitikat
mitte sekkuda juudiriigi piire ümbritsevasse kaosesse.
Meil on õnnestunud Iisrael ümbritsevast anarhiast eemal hoida.
Oskame määratleda asjade piire ja targalt tegutseda.
See oli, on ja jääb meie poliitikaks.
Iisraeli druusi vähemuse liikmed
teenivad valitsuse ja armee kõrgemates ešelonides.
Nad on viimastel nädalatel mures oma Süüria vendade saatuse pärast.
Nii al-Nusra kui ISIL peavad Druusi mägesid strateegiliseks.
Nende kontrollimine oleks tõsine löök president Assadi vägedele.
See võib saada ka pöördepunktiks teel võidule.
Palestiina juhtkond tahab jätta Haagi Kriminaalkohtusse
esimese kaebusse dokumentidega, mis tõendavad väidetavalt
Iisraeli kuritegusid Läänekaldal ja Gazas
mullu suvel Hamasi ja Iisraeli vahel peetud sõja käigus.
Palestiina välisminister Riyad al-Malki
jätab Haagi peaprokurörile kaks toimikut dokumentidega.
Peaprokurör otsustab,
kas alustada ametlikku juurdlust sõjakuritegude kahtluse suhtes.
Rahvusvaheline Kriminaalkohus selgitas,
et dokmendid peaksid aitama kohust
mulluste sündmuste esialgses uurimises.
ÜRO vaatlejaliige Palestiina omavalitsus
ühines aprillis Kriminaalkohtuga,
mille peaprokurör käskis uurida Palestiina alade olukorda.
Iisrael aga keeldub juurdlusega koostööd tegemast.
Rassismivastsel meeleavaldusel Tel Avivis
puhkesid käesoleval nädalal kokkupõrked
Etioopia taustaga juutide ja politsei vahel.
Meeleavaldus oli seotud kohtuasjaga väidetava politsei brutaalsuse suhtes.
Maikuus avaldati video,
kus politseinikud tõukasid ja lõid mustanahalist IDF sõdurit.
Sajad meeleavaldajad karjusid 'politseiriik'
ning loopisid märulipolitseid klaaspudelite ja kividega,
sündmuskohaks Rabini väljak.
"Politseiriik, politseiriik, politseiriik!"
Politsei esindaja Luba Samri sõnul vahistati 19 meeleavaldajat.
Iisraeli 8-miljonilisse elanikkonda kuulub 135 000 Etioopia juuti.
Kogukond on kaua kaevanud diskrimineerimist, rassismi ja vaesust.
Eile avaldatud raporti järgi töötab üle 40 % kogukonna immigrantiest
koristajate ja köögitöölistena.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri